tartuNLP/wikipedia-smugri-20251201 huggingface dataset:
Neithhotep

Neithhotep () oli historian ensimmäinen nimeltä tunnettu nainen ja ensimmäinen tunnettu muinaisen Egyptin kuningatar. Hän oli kuningas Narmerin puoliso ja eli noin 3150–3100 eaa. Hänen nimensä merkitsee "Neith on tyytyväinen". Neith oli sodan jumalatar, ja useat myöhemmät kuningattaret ottivat Neithin osaksi nimeään.
Elämä ja merkitys.
Neithotepin nimi viittaa jumalatar Neithiin, joka oli myös Ala-Egyptin punaisen kruunun jumalatar. Tämä saattaa sitoa kuningattaren Ala-Egyptiin. Hänen massiivinen hautansa Naqadassa viittaa siihen, että hän oli todennäköisesti Naqadan kuninkaallista sukua. On mahdollista, että Narmer solmi avioliiton Neithotepin kanssa yhdistääkseen Ylä- ja Ala-Egyptin. Neithhotep saattoi olla kukistetun vihollisen tytär, jonka kanssa solmittu avioliitto yhdisti kaksi kuninkaallista sukua ja esti tulevia kapinoita uutta kuningasta vastaan.
Neithotepin hautaa, jota kutsutaan "Suureksi haudaksi", tutki ensimmäisenä Jacques de Morgan 1800-luvun lopulla, jonka jälkeen sitä tutki tarkemmin Ludwig Borchardt (1891) ja John Garstang (1904). Hauta oli jo tuolloin pahasti kulunut ja on sittemmin tuhoutunut lähes kokonaan. Haudasta löydettiin esineitä, joissa oli Neithotepin nimi. Hänen arvonimikseen mainitaan "Kahden Valtiattaren puoliso" (viitaten Egyptin suojelusjumalattariin) ja "Naisten päämies". Hänellä ei ollut tavanomaisia arvonimiä "kuninkaan vaimo" tai "kuninkaan äiti", sillä nämä kunnianimitykset ilmaantuivat vasta Egyptin 2. dynastian aikana.
Neithotepin merkitys näkyy tavassa, jolla hänen nimensä kirjoitettiin: eräässä Naqadan sinetissä hänen nimensä on kirjoitettu serekhin sisälle, mikä oli tapa, jolla kuninkaiden nimet kirjoitettiin. Siinä missä kuninkaan serekhillä oli haukka sen päällä, Neithotepin serekhillä oli ristikkäiset nuolet. Nämä nuolet symboloivat sotajumalatar Neithiä. Metropolitan Museum of Artissa on poltetusta savesta valmistettu ruukun sinetti, jossa on Neithotepin nimi ja ristikkäiset nuolet.
Koska hänen nimensä kirjoitettiin kuninkaan tavoin, on arveltu, että tämä ensimmäinen tunnettu muinaisegyptiläinen kuningatar saattoi toimia hallitsijana poikansa Hor-Ahan puolesta. Tämä viittaisi siihen, että Narmer kuoli ennen Neithotepia ja ennen kuin Hor-Aha oli tarpeeksi vanha hallitsemaan. Myös hänen nimensä löytyminen savisineteistä yhdessä Hor-Ahan nimen kanssa saattaa kertoa, että hän hallitsi yhdessä Hor-Ahan kanssa.
Sigrid Larsson

Sigrid Eleonora Larsson (31. toukokuuta 1896 Savonlinna – 19. helmikuuta 1972 Kauniainen) oli suomalainen sairaanhoitaja, joka toimi muun muassa Mannerheimin Lastensuojeluliiton terveyshuollon tarkastajana. Kansainvälinen Punainen Risti myönsi hänelle vuonna 1957 Florence Nightingale -mitalin.
Larsson tuli ylioppilaaksi 1916 ja valmistui sairaanhoitajaksi 1922. Hän kävi myös Mannerheimin Lastensuojeluliiton kouluhoitajakurssin ja Punaisen Ristin health visitor -kurssin Lontoon yliopistossa. Hän toimi Pietarsaaressa Suomen ensimmäisenä kouluhoitajana ja sitten 1925–1926 Helsingin Lastenlinnan neuvolan johtajana. 1920-luvun loppuvuodet kuluivat Töölön terveyssisarpiirissä, kunnes hän siirtyi Mannerheimin Lastensuojeluliittoon ensin terveyssisarkurssien vetäjäksi ja vuodesta 1931 tarkastajaksi. Hän jäi tästä tehtävästä eläkkeelle vuonna 1959.
Larsson toimi vuosina 1938–1951 Suomen terveyssisaryhdistyksen puheenjohtajana ja 1942–1956 Suomen sairaanhoitajaliiton varapuheenjohtajana.
Luettelo Veikkausliigakentistä

Uusin listan kentistä on Seinäjoen Jouppilanvuoren tekonurmi (ensimmäisen kerran 2014). Sitä edeltävät viimeisimmät uudet kentät olivat Turun urheilupuiston yläkenttä (ensimmäisen kerran 2013), Kouvolan keskuskenttä ja Turun Paavo Nurmi Stadion (molemmat vuonna 2012).
W. A. Ipatoff

Vasili Alekseinpoika Ipatoff (5. huhtikuuta 1865 Repola – 1. maaliskuuta 1942 Joensuu) oli Vienan Karjalasta kotoisin ollut Pohjois-Karjalassa vaikuttanut kauppias ja liikemies.
Vasili Ipatoff syntyi Vienan Karjalassa Repolan pitäjän Muujärven kylässä maanviljelijä ja kauppias Aleksei Ipatoffin poikana. Hän lähti jo 13-vuotiaana vuonna 1878 isänsä kanssa kulkukauppiaana kiertelemään Suomea. Aluksi Ipatoff kulki isänsä kanssa kulkukauppiaana Viipurin ympäristön pitäjissä, mutta tultuaan täysi-ikäiseksi hän asettui vakituisesti asumaan aluksi Antreaan, jonne hän perusti 1888 omalla nimellään ruoka- ja sekatavarakaupan. Hän muutti tämän kaupan 1892 Joensuuhun ja sitten 1893 Nurmekseen. Vuonna 1899 hän palasi Joensuuhun perustaen sinne kauppaliikkeen vuonna 1900. Tästä lähtien hänen Joensuuhun perustamansa toiminimi V. A. Ipatoff oli merkittävä tekijä Pohjois-Karjalan liike-elämässä. Vähitellen liike laajeni muuttuen myös tukkukaupaksi, jonka liikeyhteydet ulottuivat aina Venäjän-Karjalaan ja Pietariin saakka. 
Vuonna 1919 Ipatoffin liike muuttui Oy V. A. Ipatoff nimiseksi toiminimeksi, jolla oli toistakymmentä sivumyymälää maaseudulla muun muassa Enossa, Ilomantsissa, Polvijärvellä, Tuupovaarassa ja Viinijärvellä. Samana vuonna Ipatoff perusti myös Viipuriin "Repolan Tukku- ja Vähittäiskauppa Oy":n ja oli sen suurimpana osakkaana sekä liikkeen johtajana liikkeen perustamisesta aina vuoteen 1924 saakka. Sen jälkeenkin Ipatoff toimi liikkeen hallintoneuvoston puheenjohtajana.
Ipatoff harjoitti myös laajaa turkiskauppaa sekä maalaistavaroiden välitystä. 1910-luvulla hän oli perustamassa Joensuuhun puunjalostustehdasta, joka kuitenkin ensimmäisen maailmansodan aikana joutui lopettamaan toimintansa. Lahden kaupungissa Ipatoffilla oli yhdessä puolisonsa kanssa omistuksessaan Orimattilan Villakutomo. Pohjois-Karjalassa Ipatoff omisti useita maatiloja. 
Vuonna 1912 Ipatoff rakennutti omalla kustannuksellaan kotikyläänsä Repolan Muujärvelle kansakoulun. Vuosina 1913–1916 hän teki suuria lahjoituksia tämän koulun köyhille oppilaille kouluruokalaa varten. Itäkarjalaisten kansannousun aikana hän teki sen hyväksi myös useita lahjoituksia ruokatavaroina ja vaatteina. Ipatoff toimi Joensuun kreikkalaiskatolisen kirkon isännöitsijänä 1899–1919 sekä 1924–1930 ja teki itse tai hankki muualta kirkolle huomattavia lahjoituksia. Ipatoff tuki taloudellisesti myös Joensuun suojeluskuntaa.
Vasili Ipatoffin veli oli Kajaanissa vaikuttanut kauppias Juhana Ipatti, vuoteen 1928 Ivan Ipatoff (1869–1936).
Sedryyliasetaatti

Sedryyliasetaatti (C17H28O2) on terpenoidijohdannaisiin ja estereihin kuuluva orgaaninen yhdiste. Yhdistettä voidaan käyttää ainesosana hajusteissa.
Ominaisuudet, valmistus ja käyttö.
Sedryyliasetaatti on huoneenlämpötilassa väritöntä tai valkoista kiteistä ainetta, jolla on havupuita muistuttava tuoksu. Tekninen tuote voi esiintyä myös värittömänä tai oranssina nesteenä. Sedryyliasetaatti ei käytännöllisesti katsoen liukene veteen, mutta liukenee esimerkiksi etanoliin.
Sedryyliasetaattia valmistetaan sedrolin ja etikkahappoanhydridin välisellä esteröintireaktiolla. Toinen tapa on sedreenin ja etikkahapon reaktio.
Sedryyliasetaattia käytetään hajusteissa tuomaan niihin havupuiden, erityisesti seetrien, tuoksua.
Niittyviuhukki

Niittyviuhukki ("Zelotes latreillei") on kivikkohämähäkkien heimoon kuuluva hämähäkkilaji.
Niittyviuhukkinaaraan pituus ilman jalkoja on 5,3–9,5 mm, koiras on pari milliä pienempi.
Niittyviuhukkia löytyy usein kivien ja puunpalojen alta, mutta sitä tavataan myös raivattaessa matalaa kasvillisuuta. Näyttää siltä, että se suosii avoimia alueita, kuten niittyjä ja nummia. Aurinkoisina päivinä hämähäkki nähdään toisinaan juoksentelemassa maan pinnalla.
Valtakunnanneuvosto (Itävalta)

 
Valtakunnanneuvosto () oli Itävallan kaksikamarinen parlamentti Itävalta-Unkarin kaksoismonarkiassa vuosina 1867–1918.
Mona Kasten

Mona Kasten (s. 1992) on saksalainen kirjailija. Hän on kirjoittanut kolmiosaisen "Maxton Hall" -kirjasarjan, johon pohjautuu televisiosarja "Maxton Hall — The World Between Us".
Anne Hyvärinen

Anne Hyvärinen (s. 1964) on suomalainen ympäristötieteilijä (FT), joka työskentelee Terveyden ja hyvinvoinnin laitoksella (THL) tutkimusprofessorina ja ympäristöterveysyksikön johtajanana. Hyvärinen johtaa sisäilmatutkimukseen erikoistunutta tutkimusryhmää. Ryhmä selvittelee muun muassa rakennusten mikrobiostoa ja sen terveysvaikutuksia sekä siivoustyön aiheuttamaa kemiallista ja mikrobiologista altistusta. Hyvärinen johtaa kymmenvuotista Kansallinen sisäilma ja terveys -tutkimusohjelmaa (2018–).
Hyvärinen valmistui Kuopion yliopistossa luonnon- ja ympäristötieteiden tohtoriksi (FT 2002). Hänen englanninkielinen artikkeliväitöskirjatyönsä (2002) käsitteli rakennusten kosteusvaurioiden ympäristömittauksia ja biologista monitorointia. Teos oli otsikoitu "Characterizing moisture damaged buildings : environmental and biological monitoring". Kuopion yliopiston mikrobiologisen ympäristöterveyden dosentiksi hänet nimitettiin vuonna 2006. Hän on ollut vierailevana tutkijana Arizonan ja Lundin yliopistoissa. Lisäksi hän on suorittanut johtamisen erikoistutkinnon Haaga-Helia-ammattikorkeakoulussa (2013).
Elina Muurman

Elina Muurman (s. 6. tammikuuta 2002) on suomalainen pesäpalloilija. Muurman edustaa Ykköspesiksessä pelaavaa Lappeenrannan Pesä Ysejä. Hänen kasvattajaseuransa on Haminan Palloilijat. Hän pelaa sisäpelissä kotiuttajana ja ulkokentällä siepparina. 
Muurman on pelannut urallaan 65 Superpesiksen runkosarjan ottelua. Näissä otteluissa hän on lyönyt kolme kunnaria ja 56 tavallista juoksua, tuonut kymmenen juoksua ja kerännyt 166 kärkilyöntipistettä. Muurman on pelannut seitsemän Superpesiseksen pudotuspeliottelua, joissa hän lyönyt kolme juoksua ja kerännyt 26 kärkilyöntipistettä. Muurman on pelannut neljä Superpesiksen karsintaottelua. Näissä otteluissa hän on lyönyt yhden kunnarin ja kolme tavallista juoksua, tuonut kolme juoksua ja kerännyt 12 kärkilyöntipistettä. Uran tilastot päivitetty kauden 2025 jälkeen.
Elokuussa 2025 Muurman siirtyi Roihuvuoren Roihusta Ykköspesiksessä pelaavan Lappeenrannan Pesä Ysien riveihin 1+1 -vuotisella sopimuksella.
Minka Vekkeli

Minka Vekkeli (s. 1. joulukuuta 1992) on suomalainen jalkapallotuomari Jyväskylästä. Hän on UEFA:n ensimmäisen kategorian naispuolinen erotuomari.
Minka Vekkeli aloitti 14-vuotiana alun perin avustavana erotuomarina ennen kuin keskittyi päätuomarin työhön 19-vuotiaana. Hän on ollut FIFA:n erotuomarilistalla vuodesta 2021, ja hän on toiminut kansainvälisissä jalkapallo-otteluissa. Vuoden 2023 alle 17-vuotiaiden EM-kisoissa Virossa Vekkeli tuomaroi kaksi lohkopeliä sekä Espanjan ja Ranskan välisen finaalin. Lisäksi Vekkeli ohjasi tai toimitti pelejä Naisten kansojen liigassa, Naisten Mestarien liigan karsinnoissa, Australian ja Uuden-Seelannin vuoden 2023 MM-kisojen Euroopan MM-karsinnoissa (kaksi peliä) sekä ystävyysotteluita.
Emilia Mattila

Emilia Mattila (s. 11. tammikuuta 2003) on suomalainen pesäpalloilija. Mattila edustaa Superpesiksessä pelaavaa kasvattajaseuraansa Porin Pesäkarhuja. Hän on edustanut Superpesiksessä lainasopimuksella myös Helsingin Roihuttaria. Mattila on saavuttanut kaksi SM-kultaa kaudella 2021 ja kaudella 2023 ja yhden SM-pronssin kaudella 2020. Hän pelaa kotiuttajajokerina. 
Mattila on pelannut 43 Superpesiksen runkosarjan ottelua. Näissä otteluissa hän on lyönyt kaksi kunnaria ja 43 tavallista juoksua, tuonut neljä juoksua ja kerännyt 91 kärkilyöntipistettä. Mattila on pelannut seitsemän Superpesiksen ylempien pudotuspelien ottelua. Näissä otteluissa hän on lyönyt neljä tavallista juoksua ja kerännyt 15 kärkilyöntipistettä. Mattila on pelannut 15 Superpesiksen alempien pudotuspelien ottelua. Näissä otteluissa hän on lyönyt kolme kunnaria ja 45 tavallista juoksua, tuonut seitsemän jouksua ja kerännyt 72 kärkilyöntipistettä. Uran tilastot päivitetty kauden 2024 jälkeen.
Bönnigheim

Bönnigheim on kaupunki Baden-Württembergin osavaltiossa lounaisessa Saksassa. Se sijaitsee Ludwigsburgin piirikunnan pohjoisosassa Stuttgartin suurkaupunkialueella. Etäisyys Stuttgartista on noin 30 kilometriä pohjoisluoteeseen.
Historia.
Varhaisin asiakirjamaininta Bönnigheimista on päivätty 16. helmikuuta 793. Bönnigheim sai kaupunkioikeudet 1284 ja sen ympärille rakennettiin 1 150 metriä pitkä muuri, josta noin kolmasosa on säilynyt nykyaikaan. Huhtikuussa 1945 Bönnigheimin vanhaakaupunkia tuhosivat sekä Ranskan että Saksan joukot. Nykyisin Bönnigheimin keskusta sijaitsee vuonna 1984 valmistuneen suihkulähteen ympärillä.
Bönnigheimiin liitettiin 1970-luvun alussa tuolloin itsenäiset maalaiskunnat Hofen ja Hohenstein.
Talous ja liikenne.
Bönnigheimin yrityksiä on muun muassa tekstiilialan Amann &amp; Söhne. Se perustettiin 1854. Lähin moottoritie on Bundesautobahn 81, joka kulkee runsaat kymmenen kilometriä kaupungin itäpuolitse. Lähin liittymä on Mundelsheimissa.
I Am... World Tour (kiertue)

I Am... World Tour oli yhdysvaltalaisen laulajan Beyoncén kolmas konserttikiertue. Se ulottui Eurooppaan, Pohjois-Amerikkaan, Afrikkaan, Aasiaan ja Australiaan. 
Kiertue tuki hänen kolmatta "I Am... Sasha Fierce" -albumiaan.
Eini Laakkonen

Eini Ilmi Inkeri Laakkonen (28. maaliskuuta 1923 Kuopio – 17. joulukuuta 2012) oli suomalainen ravintokemisti ja mikrobiologi, jota pidetään suomalaisen ravitsemustieteen uranuurtajana. Tieteellisen työnsä lisäksi hän kirjoitti aiheesta useita oppikirjoja.
Eini Laakkosen sukujuuret juontavat Varsinais-Suomen Nousiaisiin ja Pohjois-Savon Maaningalle. Hän syntyi Kuopiossa vaakamestari Juho Laakkosen ja
tämän kauppiaspuolison tyttäreksi. Hän tuli ylioppilaaksi
Kuopion yhteislyseosta 1941 ja valmistui vuonna 1949 kotieläinagronomiksi ja maa- ja metsätaloustieteiden kandidaatiksi. Hän työskenteli 1951–1960 Osuusteurastamoiden
Tutkimuslaitoksen laboranttina ja opiskeli samalla mikrobiologiaa. Lukuvuoden 1953–1954 hän opiskeli ASLA-Fulbright-stipendillä Yhdysvalloissa.
Seinäjoella toimineessa Osuusteurastamo Itikassa Laakkonen ryhtyi kehittämään lihanjalostusta ja haki muun muassa patentin uudenlaiselle lämpövalmistusmenetelmälle. Vuonna 1969 hän suoritti tohtorintutkinnon ravintokemiasta Cornellin yliopistossa. Saatuaan Yhdysvalloista perustan kansanterveysajattelulleen hän kirjoitti "Jokamiehen ravinto-oppaan" ja myi sitä itse kotoaan. Hän toimi Työterveyslaitoksen toimipaikkaruokailutoimikunnan sihteerinä ja kirjoitti samaan aikaan teostaan "Elintarvikehygienian ja -mikrobiologian alkeet", jonka ammattikasvatushallitus hyväksyi
oppikirjaksi 1972. Keskiasteen opetuksessa käytetystä kirjasta on sittemmin otettu monia painoksia.
Vuonna 1972 Eini Laakkonen aloitti pitkän uransa Helsingin kaupungin sosiaali- ja terveysviraston ravitsemuspäällikkönä. Vuonna 1975 hänet nimitettiin myös Helsingin yliopiston eläinlääketieteellisen tiedekunnan dosentiksi ja lihateknologian vt. professoriksi. 
Vuonna 1975 Sanoma Osakeyhtiö julkaisi Laakkosen tietokirjan "Mitä syöt – sitä olet". Kirjoitustyö jatkui vuonna 1976 ilmestyneellä "Ruokavaliokäsikirjalla", jonka uudistetun painoksen kustansi Sairaalaliitto vuonna 1980 nimellä "Ruokavalio-opin perusteet". Myöhemmin sitä laajennettiin useiden kirjoittajien
voimin kirjaksi "Ravitsemus ja ruokavaliot" (1992).
Laakkonen oli keskeinen hahmo siinä, että Kuopion yliopistoon saatiin ravitsemusopin koulutusohjelma, jonka professuuria hän hoiti sen alkuvaiheessa 1984–1986. Ravitsemusterapeutin tutkinto hyväksyttiin terveydenhuollon ammattipätevyydeksi 1994.
Suomen Kulttuurirahaston hallinnoima ja Eini Laakkosen lahjoitusvaroihin perustuva nimikkorahasto tukee erityisesti ravitsemushoidon käytännön tutkimusta ja kehittämistä.
Katarina McAlester

Katarina McAlester (s. 12. lokakuuta 1965) on suomalainen koreografi ja tanssija. Hän sai Suomi-palkinnon vuonna 1999. Nykyisin hän työskentelee STEP-koulutuksessa opinto-ohjaajana.
Koulutus ja ura.
McAlester valmistui Teatterikorkeakoulun tanssitaiteen laitoksessa koreografiksi vuonna 1995. Hän on täydentänyt osaamistaan Pineapple Studios -koulussa sekä Lontoon Nykytaiteen oppilaitoksessa vuonna 1990, Englannissa vuonna 1994 ja New Yorkissa vuonna 1995. Vuonna 2017 hän valmistui Taideyliopiston taidekasvatuksen maisteriksi. 
Hän on lisäksi suorittanut opetushallinnon tutkinnon vuonna 2020 ja opiskellut Haaga-Helian ammattikorkeakoulussa opinto-ohjausta. Hän toimi useita vuosia Teatterikorkeakoulun tanssinopettajana ja sen ohella tanssipedagogiikan koulutusohjelman johtajana. 
McAlester on edustanut Suomea kansainvälisessä Bagnolet-koreografikilpailussa vuonna 1993 ja työskennellyt koreografina seuraavissa teattereissa: Teatterikorkeakoulu ja Amsterdamin Teatterikorkeakoulu 1993; Kokkolan kaupunginteatteri 1994; Oulun kaupunginteatteri 1995 ja 1998; Helsingin kaupunginteatteri 1997; Jyväskylän Kaupunginteatteri; 2006, sekä Teatteri Vantaa. 
McAlester on ollut myös tanssijana useissa tanssiteoksissa, työskennellyt tanssinopettajana useissa eri oppilaitoksissa, ja saanut lukuisia apurahoja taiteelliseen työskentelyynsä. 
Hän on toiminut valtion Sirkus- ja tanssitaidetoimikunnan puheenjohtajana vuosina 2013-2014, nykytanssifestivaali Täydenkuun tanssien taiteellisena johtajana vuosina 1999-2002, sekä JoJo - Oulun tanssin keskuksen taiteellisena johtajana vuodesta 2005 alkaen. Lisäksi hän on toiminut useissa tanssin ja esitystaiteen yhdistysten ja laitosten hallituksissa, ja työskennellyt esimerkiksi Järvenpään opiston esitystaiteiden suunnittelijana ja opettajana.
Tauno Sutela

 Tauno Antero Sutela (30. marraskuuta 1920 Viipuri – 20. joulukuuta 1989) oli suomalainen upseeri, sotilasarvoltaan eversti. 
Sutela valmistui Kadettikoulun kurssilta numero 27 vuonna 1944 ja toimi sen jälkeen nuorempana upseerina Jalkaväkirykmentti 7:ssa ja Hämeen Rakuunarykmentissä. Vuonna 1946 hän toimi Armeijakunnan esikunnassa toimistoupseerina. Suoritettuaan kapteenikurssin 1948 hän siirtyi Hämeen Rakuunarykmentin esikuntapäälliköksi.
Vuosina 1953 ja 1954 hän toimi opetusupseerina Taistelukoulussa, 1957 toimistoupseerina 3. Divisioonan esikunnassa ja seuraavana vuonna opetusupseerina Kadettikoulussa. 1957 Sutela opiskeli Sotakorkeakoulun maasotalinjalla. 1963 Sutela nimitettiin Pääesikunnan koulutusosaston toimistopäälliköksi. 1967 hän määrättiin Hämeen Jääkäripataljoonan komentajaksi Parolaan. Sieltä hän siirtyi Säkylän Huovinrinteelle Porin Prikaatin komentajaksi vuonna 1970. Vuodesta 1974 hän toimi Haminassa Kadettikoulun johtajana ja siirtyi reserviin 1978.
Sutela kirjoitti vuonna 1986 yhdessä Antti Mikkolan kanssa Porin Prikaatin historiikin "Kunnia velvollisuus tahto - Porin Prikaatin historia 1626-1985"
Sutela on haudettu Helsingin Hietaniemen hautausmaalle sukuhautaan.
Tauno Sutelan kaksoisveli Mauno Antero Sutela palveli kapteenina jatkosodassa ja siirtyi sodan jälkeen reserviin. Kenraali Lauri Sutela ei ollut ainakaan läheistä sukua Tauno Sutelalle.
Sektorikki

Sektorikki eli sektorihämähäkki ("Hyptiotes paradoxus") on pykäverkkohämähäkkien
heimoon kuuluva hämähäkkilaji.
Naaras on 5–6 mm pitkä, koiras vajaat 4 mm. Vartalo on pilkullinen, karvainen ja väriltään harmaanruskeasta punaruskeaan. Jalat ovat erittäin lyhyet ja tukevat. Sektorikkia tavataan koko Euroopassa, lähinnä havumetsissä.
Sektorikki kutoo sektorinmuotoisen verkon havujen varaan ja pitää itse sen yhdestä kulmasta kiinni. Kun hyönteinen osuu verkkoon, hämähäkki vuoroin kiristää vuoroin löysyttää verkkoa, kunnes hyönteinen on tukevasti kiinni seitissä.
Errol Musk

Errol Musk (s. 1946 Pretoria) on eteläafrikkalainen liikemies. Hänet tunnetaan parhaiten Elon Muskin isänä. Hän on usein esiintynyt julkisuudessa ja ollut kiistojen tai kohujen aiheena.
Muskin vanhemmat olivat englantilaisperäinen Walter Henry James Musk ja Liverpoolista kotoisin ollut Cora Amelia Robinson. Musk kävi koulunsa Pretoria Boys High Schoolissa ja opiskeli sitten sähkömekaniikkaa Pretorian yliopistossa. Hän työskenteli sähkömekaniikan konsulttina ja osallistui kiinteistökehittämiseen. Musk osallistui 1980-luvulla merkittävästi Sambian smaragdikauppaan. Hän istui Pretorian kaupunginvaltuustossa apartheidia vastustaneen Progressive Partyn edustajana.
Muskin perhe-elämä on ollut laajan julkisen huomion kohteena. Hänen ensimmäinen vaimonsa oli kanadalainen Maye Musk. Tästä avioliitosta syntyivät lapset Elon, Kimbal ja Tosca. Pariskunta erosi vuonna 1979, ja Maye Musk syytti Errolia perheen sisäisestä kaltoinkohtelusta. Vuonna 1992 Errol Musk meni naimisiin Heide Bezuidenhoutin kanssa. Avioliitosta syntyivät tyttäret Alexandra ja Asha Rose. Bezuidenhoutilla oli aiemmasta avioliitostaan tytär Jana. Jana oli 4-vuotias Errol Muskin tullessa hänen isäpuolekseen. Vuosikymmeniä myöhemmin Musk aloitti suhteen tytärpuolensa kanssa. Tästä suhteesta syntyi kaksi lasta vuosina 2017 ja 2019.
Errol Muskin nettovarallisuuden arvo on arviolta 5 miljoonaa Yhdysvaltain dollaria (2025). Musk on saanut näkyvyyttä suorapuheisuudellaan haastatteluissa ja sosiaalisessa mediassa. Hän on esittänyt natalistisia näkemyksiä. Elon Musk on pitänyt isäänsä “loistavana insinöörinä“, mutta “kauheana ihmisenä“, joka poikansa mukaan on tehnyt lähes kaikki kuviteltavissa olevat rikokset. Errol Musk puolestaan on ollut sitä mieltä, että hänen poikansa on huono isä lapsilleen. Vuonna 2025 Errol Musk kertoi, että Vladimir Putinia on hänestä vaikea olla kunnioittamatta jos tätä tarkastellaan vain miehenä eikä kansainvälisen politiikan viitekehyksessä. Hän myös kertoi poikansa Elonin olevan asiasta samaa mieltä. Errol Muskin väitteen mukaan vain aika näyttää, kuka todellisuudessa aloitti Ukrainan sodan.
Anu Castaneda

Anu E. Castaneda (s. 1981) on suomalainen psykologi (PsT), sosiaalipsykologi (VM) ja psykoterapeutti, joka työskentelee Terveyden ja hyvinvoinnin laitoksella (THL) tutkimusprofessorina. Hän on Maahanmuutto ja kulttuurinen moninaisuus -tutkimusryhmän johtaja. Hän on ollut myös tiedotusvälineiden haastateltavana maahanmuuttoa, kulttuurista moninaisuutta ja rasismia koskevan julkisen keskustelun yhteydessä.
Hän opiskeli psykologiksi Helsingin yliopistossa (PsM 2005) ja valmistui psykologian tohtoriksi samasta yliopistosta (PsT 2010). Hänen englanninkielinen väitöskirjatutkimuksensa oli muodoltaan artikkeliväitöskirja, joka oli otsikoitu "Cognitive functioning in young adults with depression, anxiety disorders, or burnout symptoms : findings from a population-based sample". Hän on opiskellut Helsingin yliopistossa myös sosiaalipsykologiksi (VM 2016). Terveys- ja kliinisen psykologian dosentiksi hänet nimitettiin 2017 (Helsingin yliopisto). Samalta vuodelta on johtamisen erityisammattitutkinto (Omnia). Työ- ja organisaatiopsykologian erikoispsykologin ja työterveyspsykologin pätevyys (Tampereen yliopisto, 2023). Lisäksi hän on vaativan erityistason (VET) psykoterapeutti ja opiskellut monipuolisesti muita terapeuttista työtä tukevia taitoja.
Edith Cowan

Edith Dircksey Cowan (os. Brown s. 2. elokuuta 1861, k. 9. kesäkuuta 1932) oli australialainen aktivisti sekä poliitikko, joka työskenteli naisten ja lasten aseman edistämiseksi. Hän oli ensimmäinen nainen Australian parlamentissa, ja hänen kuvansa on ollut Australian 50 dollarin setelissä vuodesta 1995 alkaen. Hänen mukaansa on nimetty Edith Cowanin yliopisto.
Elämä.
Cowan syntyi lammastilalle Länsi-Australiassa vuonna 1861. Hänen äitinsä kuoli Cowanin ollessa seitsemänvuotias, ja sen seurauksena Cowan lähetettiin sisäoppilaitokseen Perthiin. Vuonna 1876 hänen isänsä ampui toisen vaimonsa kuoliaaksi ja rangaistukseksi hänet teloitettiin, jolloin Cowan jäi orvoksi. Hän meni naimisiin 18-vuotiaana oikeusviranomaisena työskentelevän James Cowanin kanssa, ja heille syntyi kaksi lasta. Cowan kuoli 70-vuotiaana vuonna 1932.
Poliittinen ura.
1890-luvulla Cowan ryhtyi kampanjoimaan naisten ja lasten aseman kohentamiseksi, ja taisteli naisten äänioikeuden, naisten koulutuksen sekä naisten ja lasten terveydenhuollon edistämisen eteen. Hän puhui myös lähisuhdeväkivaltaa ja alkoholismia vastaan. Vuonna 1920 Brittiläisen imperiumin ritarikunta nimitti hänet kunniaupseeriksi.
Vuonna 1899 Australian valkoihoiset naiset saivat oikeuden äänestää, vaikka oikeus asettua ehdolle myönnettiin naisille vasta vuonna 1920. Vuonna 1921 Cowan asettui ensimmäisen kerran ehdolle Länsi-Australian alempaan parlamenttiin Kansallisen puolueen listalla, ollen yksi neljästä ehdokkaaksi asettuneesta naisesta. Jokainen neljästä naisesta vastaanotti runsaasti kritiikkiä ja häirintää, ja heille kerrottiin etteivät naiset kuulu politiikkaan. Cowan valittiin Länsi-Perthin edustajistoon 46 äänellä, ja hänestä tuli ensimmäinen nainen Australiassa, ja toinen nainen Brittiläisessä Imperiumissa joka nousi parlamenttiin.
Cowan esitteli ja sai vietyä läpi kaksi uutta lakia hänen kolmevuotisen politiikan uransa aikana. Ensimmäinen niistä antoi Länsi-Australian naisille oikeuden työntekoon, ja toinen mahdollisti naisille oikeuden saada perintöä jos heidän lapsensa kuoli. Cowan pyrki parlamenttiin vielä vuosina 1924 (Nationalist Partyn listalla) sekä 1927 (Women’s Electoral League), mutta ei tullut valituksi.
Aktivismi.
Cowan oli yksi Naisten Työliiton perustajista vuonna 1909 ja toimi sen varapuheenjohtajana vuoteen 1917 saakka. Työliitto keräsi varoja, järjesti julkisia keskustelutilaisuuksia sekä teki paljon poliittista lobbausta. Vuonna 1916 liitto avasi King Edward Memorial -naistensairaalan, jonka hallituksessa Cowan oli. 
Vuonna 1911 Cowan oli aktiivisesti osana perustamassa Länsi-Australian Naisten Neuvostoa, jonka puheenjohtajana hän istui vuodet 1913-1921, sekä sen jälkeen varapuheenjohtajana kuolemaansa saakka. Cowan oli myös Naisten Vapaamuurariliiton perustaja omassa osavaltiossaan vuonna 1916, jonka lisäksi hän aloitti samana vuonna työskentelynsä sosiaalikysymysten valiokunnan ensimmäinenä naisjäsenenä. Cowan perusti myös (Kuninkaallisen) Länsi-Australian Historiallisen Seuran vuonna 1926.
Jukka Suviniemi

 Jukka Ilmari Suviniemi (4. elokuuta 1927 Ypäjä - 16. kesäkuuta 2005) oli suomalainen upseeri, sotilasarvoltaan eversti.
Suviniemi toimi talvisodan aikana lähettinä Toijalan väestönsuojelukeskuksessa ja jatkosodan aikana Toijalan suojeluskunnan esikunnassa. Hän kirjoitti ylioppilaaksi Toijalan yhteiskoulusta 1947 ja suoritti varusmiespalveluksen 1947 Ilmavoimien viestipataljoonassa. Sen jälkeen hän opiskeli Kadettikoulussa kurssilla numero 31 vuosina 1948 ja 1949. Vuonna 1950 hän suoritti kranaatinheitinupseerikurssin ja 1957 kenttätykistön kapteenikurssin. 1959 hän opiskeli Sotakorkeakoulun Maasotalinjalla vuonna 1959.
Kadettikoulusta valmistuttuaan hän palveli opetusupseerina Jalkaväkirykmentti 5:ssa sekä Reserviupseerikoulussa ja tämän jälkeen opetusupseerina, linjanjohtajana ja adjutanttina Uudenmaan Jääkäripataljoonassa. Vuosina 1954-1957 hän toimi opetusupseerina ja adjutanttina Kadettikoulussa ja tämän jälkeen vuodesta 1959 toimistoupseerina Pääesikunnan jalkaväkitoimistossa. 1963 hän sai siirron taktiikan opettajaksi ja kadettikurssin johtajaksi Kadettikouluun. 1967 lähtien hän toimi pataljoonan upseerina Lapin Jääkäripataljoonassa ja vuodesta 1969 Reserviupseerikoulussa johtajan apulaisena.
Vuonna 1971 Suviniemi sai Uudenmaan Rakuunapataljoonan komentajuuden josta siirtyi 1975 Porin Prikaatin komentajaksi. Vuonna 1978 hän siirtyi vielä Taistelukoulun johtajaksi Tuusulaan ennen siirtyimistään reserviin 1980.
The Love Club EP

The Love Club EP, tunnettu myös nimellä "The Love Club", on uusiseelantilaisen laulaja-lauluntekijä Lorden EP vuodelta 2012. EP:ltä julkaistiin singlenä kappale ”Royals”.
Tuotanto ja julkaisu.
"The Love Club EP" on Lorden ensimmäinen EP-levy. Alkuperäinen EP sisältää viisi kappaletta. Lorde sävelsi EP:n kappaleet uusiseelantilaisen lauluntekijän ja tuottajan Joel Littlen kanssa. Hän käytti säveltäjänä oikeaa nimeään Ella Yelich-O’Connor ja laulajana nimeä Lorde. Joel Little toimi EP:n tuottajana. EP on tyyliltään electronica- ja popmusiikkia.
Lorde julkaisi EP:n omakustanteena SoundCloud-palvelussa 21. lokakuuta 2012. Se oli kuunneltavissa ja ladattavissa ilmaiseksi. Lorde oli sen ilmestyessä 16-vuotias.
EP:stä, sen etenkin kappaleesta ”Royals”, tuli nopeasti suosittu Uudessa-Seelannissa. Levy-yhtiö Universal Musicin päätti julkaista sen kaupallisesti, kun sitä oli ladattu 60 000 kertaa. Universal Music julkaisi EP:n 8. maaliskuuta 2013. Syyskuussa 2013 EP:stä ilmestyi Yhdysvaltojen iTunesissa uusi versio, jossa kappale ”Royals” oli korvattu cover-versiolla The Replacements -yhtyeen kappaleella ”Swingin Party”. 
”Royals” esiintyy myös Lorden esikoisalbumilla "Pure Heroine", joka julkaistiin syyskuussa samana vuonna. Muut EP:n kappaleet lisättiin myöhemmin albumin laajennetulle versiolle.
Kaupallinen menestys.
"The Love Club EP" nousi kakkossijalle Australian ja Uuden-Seelannin musiikkilistoilla. Se oli listoilla lisäksi Yhdysvalloissa ja Kanadassa. Se on myynyt platinaa Kanadassa ja moninkertaista platinaa Australiassa ja Uudessa-Seelannissa.
Singlet.
Kappale ”Royals” julkaistiin EP:n ainoana virallisena singlenä. Kappale oli myös ensimmäinen single Lorden esikoisalbumilta "Pure Heroine", joka julkaistiin 30. syyskuuta 2013. Kappaleesta tuli kansainvälinen hitti. Se nousi listaykköseksi muun muassa Yhdysvalloissa ja Britanniassa. Suomessa se oli sijalla 8.
Kappale ”Bravado” julkaistiin lisäksi promosinglenä. Se oli saatavina digitaalisena latauksena iTunesissa. Kappaleesta tehty ”Fffrrannno Remix” -niminen remix. ”Bravado” nousi Uuden-Seelannin kotimaisten singlejen listan sijalle 5.
Paige Metayer

Paige Metayer (s. 23. syyskuuta 2000 Irvine, Kalifornia) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen ja on edustanut vuodesta 2023 NWSL-sarjassa pelaavaa Washington Spiritiä. Metayer kerännyt huhtikuulle 2025 mennessä nimiinsä 44 sarjaottelua, joissa hän on iskenyt neljä maalia. Hän oli mukana voittamassa vuoden 2025 NWSL Challenge Cupia.
KiiiKiii

KiiiKiii (koreaksi 키키) on eteläkorealainen tyttöryhmä, jonka on perustanut Starship Entertainment. Ryhmään kuuluu viisi jäsentä: Leesol, Sui, Haum, Jiyu ja Kya. KiiiKiii debytoi maaliskuussa 2025 EP:llään "Uncut Gem. " 
10. helmikuuta Starship Entertainment ilmoitti uuden tyttöryhmän, KiiiKiiin debyytistä laatimalla ryhmälle sosiaalisen median käyttäjätilit. 12. helmikuuta kerrottiin debyytin olevan maaliskuun aikana. "Uncut Gem" julkaistiin 24. maaliskuuta.
Albanian pankki

Albanian pankki () on Albanian keskuspankki. Se painaa Albanian lekin ja ylläpitää maassa hintavakautta.
Albanian pankin asema on määritetty Albanian perustuslain artiklassa 161. Sen toimenkuva sekä suhteet valtion instituutioihin ja pankkijärjestelmään on määritetty erillisessä 27. joulukuuta 1997 päivätyssä laissa Albanian pankista. Albanian pankkia johtaa valvontaneuvosto, jonka puheenjohtajana toimii kuvernööri.
Ashley Hatch

Ashley Marie Hatch (s. 25. toukokuuta 1995) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 175-senttimetrinen ja on edustanut vuodesta 2018 NWSL-sarjassa pelaavaa Washington Spiritiä. Maajoukkuetasolla hän on edustanut vuodesta 2016 Yhdysvaltain naisten A-maajoukkuetta. Hän on pelannut maajoukkueessa huhtikuulle 2025 mennessä 22 ottelua, joissa hän on iskenyt viisi maalia.
Hatch aloitti seurajoukkuetason ammattilaisuransa vuonna 2017 North Carolina Couragessa. Hän pelasi joukkueessa 24 sarjaottelua, joista 15 aloituskokoonpanossa. Hän teki joukkueessa seitsemän maalia. Hatch lähti kaudeksi 2017–2018 Australiaan Melbourne Cityyn. Siellä hän pelasi 14 sarjaottelua, joista yhtä lukuun ottamatta kaikki aloituskokoonpanossa, joissa hän iski kaksi maalia. Hatch voitti kaudella myös Australian naisten pääsarjamestaruuden. Hän jatkoi Washington Spiritiin ja on pelannut huhtikuulle 2025 mennessä 141 sarjaottelua, joissa hän on tehnyt 50 maalia. Otteluista 129:ssä hänet on valittu aloituskokoonpanoon. Hatch oli kaudella 2021 mukana voittamassa sarjamestaruutta ja vuoden 2025 NWSL Challenge Cupia.
Chloe Ricketts

Chloe Cathleen Ricketts (s. 23. toukokuuta 2007 Dexter, Washtenaw’n piirikunta, Michigan) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 155-senttimetrinen ja on edustanut vuodesta 2023 NWSL-sarjassa pelaavaa Washington Spiritiä. Ricketts on pelannut joukkueessa syyskuuhun 2025 mennessä 22 sarjaottelua. Hän oli mukana voittamassa vuoden 2025 NWSL Challenge Cupia.
Kangassirppihypykki

Kangassirppihypykki eli nummihyppijä ("Evarcha falcata") on hyppyhämähäkkien heimoon kuuluva hämähäkkilaji. Se on Suomen yleisin hyppyhämähäkkilaji.
Kangassirppihypykkikoiraan ruumiin pituus on 4–6,5 millimetriä ja naaraan 5–7,5 mm. Koiraan takaruumiin keskiosa on ruskea, ja sitä ympäröi musta ja uloimpana vaalea reunus. Vanhalla koiraalla takaruumis voi olla tumma. Naaraan väritys vaihtelee. Varmimmin naaraan tunnistaa epigyynin eli ulkoisen sukuelimen rakenteesta.
Kangassirppihypykkiä tavataan Euroopassa ja Aasiassa. Suomessa se on hyvin yleinen.
Kangassirppihypykkiä tavataan monenlaisista ympäristöistä, kuten metsistä, niityiltä, paahdealueilta ja soilta. Se elää esimerkiksi mustikalla, kanervalla, männyllä ja kuusella.
Rosa Papier

Rosa Papier (18. syyskuuta 1858 Baden bei Wien – 9. helmikuuta 1932 Wien) oli itävaltalainen ooppera- ja konserttilaulaja, joka oli äänialaltaan mezzosopraano.
Papier opiskeli Mathilde Marchesin johdolla. Hän lauloi Wienin hovioopperassa vuodesta 1881 ja ansioitui Richard Wagnerin roolien tulkitsijana. Hän sai osakseen tunnustusta myös resitalistina. Papier joutui vetäytymään uraltaan laulajana sairauden takia vuonna 1891. Hän opetti laulua Gesellschaft der Musikfreunden konservatoriossa Wienissä. Hänen oppilaidensa joukossa olivat Anna von Mildenburg, Helene Wildbrunn ja Rose Pauly. Papier kuului Gustav Mahlerin ystäväpiiriin ja tuki tämän nimitystä Wienin hovioopperan johtajaksi vuonna 1897.
Papier meni naimisiin säveltäjä Hans Paumgartnerin kanssa. Pariskunnan yhteinen lapsi oli musiikkitieteilijä, kapellimestari Bernhard Paumgartner.
Gift Monday

Gift Nyakno Monday (s. 9. joulukuuta 2001 Akwa Ibom) on nigerialainen jalkapalloilija, pelipaikaltaan hyökkääjä. Hän on pituudeltaan 168-senttimetrinen ja on edustanut seuratasolla vuodesta 2025 NWSL-sarjassa pelaavaa Washington Spiritiä. Monday pelasi vuodet 2022–2025 Espanjassa UD Tenerifelle. Maajoukkuetasolla hän edustaa Nigerian naisten A-maajoukkuetta. Hän on pelannut huhtikuulle 2025 mennessä 12 maajoukkueottelua.
Hamantash

Hamantash (, "homentash") on kolmionmuotoinen täytetty leivonnainen, joka kuuluu olennaisesti juutalaiseen purim-juhlaan. 
Leivonnainen voi olla murea öljyn kanssa tehtynä tai pehmeämpi voin tai tuorejuuston kanssa tehtynä. Hamantashin muotoilemiseksi ohueksi kaulitusta taikinasta leikataan ympyröitä, joiden reunat taitetaan täytteen ympärille. Leivos on täytettävissä lähes millä tahansa: unikonsiemenet ovat perinteisiä ja suosittuja, mutta nykyään leivonnaisia täytetään myös hillolla, suklaalla, pähkinöillä ja jopa erilaisilla suolaisilla täytteillä.
Nimi.
1700-luvun lopun Saksassa unikonsiemenillä täytetyt leivonnaiset olivat suosittu herkku. Näitä leivonnaisia kutsuttiin nimellä "mohntaschen", joka tarkoittaa "unikonsiementaskuja". 1800-luvun alussa Saksan juutalaiset alkoivat valmistaa niitä erityisesti purimia varten ja kutsuivat niitä "hamantascheniksi", koska purimin konnan Hamanin nimi kuulostaa samalta kuin "mohn". Israelissa leivonnaisia ​​kutsutaan nimellä "oznei haman", joka tarkoittaa "Hamanin korvia". Vuosisatojen ajan sefardijuutalaiset olivat valmistaneet samannimistä mutta erilaista leivonnaista siirapissa tai hunajassa kastetusta paistetusta taikinasta. Muodon arvellaan nimestä huolimatta kuvastavan Hamanin kolmikulmaista hattua.
(130391) 2000 JG81

130391 (2000 JG81) on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 34,19 astronomisen yksikön päässä ja etäisimmillään 60,37 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
(230965) 2004 XA192

230965 (2004 XA192) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 35,46 astronomisen yksikön päässä ja etäisimmillään 59,12 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohdetta pidetään mahdollisena kääpiöplaneettana.
201 Penelope

201 Penelope (A879 PA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 2,20 astronomisen yksikön ja 3,16 astronomisen yksikön päässä Auringosta. Asteroidi on läpimitaltaan noin . Asteroidi on spektrityypiltään M-luokkaa tai X-luokkaa (SMASSII), joka viittaa sen koostuvan raudasta, nikkelistä ja koboltista.
Asteroidilla on nopea pyörähdysaika akselinsa ympäri tuntia.
Victoire Ingabire Umuhoza

Victoire Ingabire Umuhoza (s. 3. syyskuuta 1968) on ruandalainen oppositiopoliitikko. Hän oli ehdolla vuoden 2010 presidentinvaaleissa. Vaalien jälkeen hänet pidätettiin ja tuomittiin 15 vuodeksi vankilaan ”vehkeilystä viranomaisia vastaan ja vuoden 1994 kansanmurhan vähättelystä”. Umuhoza armahdettiin vuonna 2018.
Umuhoza pidätettiin jälleen 19. kesäkuuta 2025. Häntä syytetään osallistumisesta vallankaappausta suunnitelleeseen salaliittoon vuonna 2021.
Umuhoza kuuluu hutuihin. Ruandan kansanmurhan aikaan vuonna 1994 Umuhoza oli vierailulla serkkunsa luona Alankomaissa. Hänen veljensä ja naapurinsa tapettiin.
139 Juewa

139 Juewa (A874 TA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 2,31 astronomisen yksikön ja 3,26 astronomisen yksikön päässä Auringosta. Asteroidi on läpimitaltaan noin . Asteroidi on spektrityypiltään CP-luokkaa tai X-luokkaa (SMASSII), joka viittaa sen koostuvan raudasta, nikkelistä ja koboltista.
138 Tolosa

138 Tolosa (A874 KA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 2,05 astronomisen yksikön ja 2,85 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .
(469372) 2001 QF298

469372 (2001 QF298) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 35,53 astronomisen yksikön päässä ja etäisimmillään 43,77 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde luokitellaan plutinoksi.
(15807) 1994 GV9

15807 (1994 GV9) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 40,84 astronomisen yksikön päässä ja etäisimmillään 46,14 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Luettelo Indianan piirikunnista

Tämä on luettelo Indianan osavaltion piirikunnista. Indianassa on 92 piirikuntaa.
Nora Attal

Nora Attal (s. 1999 Lontoo) on brittiläinen malli.
Attal syntyi marokkolaisille vanhemmille. Hän on usein kävellyt Chanelin muotinäytöksissä. Lisäksi hän on ollut mallina muiden muassa Pradan, Burberryn ja Diorin tuotemerkeille. Attal on usein hyödyntänyt työssään marokkolaisen kulttuurin aineksia. Hän muun muassa esiintyi "Vogue Arabian" kannessa berberien seremonialliseen päähineeseen pukeutuneena.
15810 Arawn

15810 Arawn (1994 JR1) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 34,83 astronomisen yksikön päässä ja etäisimmillään 43,97 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Pyörähtämisaika akselin ympäri on .
Kohde luokitellaan plutinoksi.
(15820) 1994 TB

15820 (1994 TB) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 26,96 astronomisen yksikön päässä ja etäisimmillään 52,72 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Pyörähdysaika akselin ympäri on . Kohde luokitellaan plutinoksi.
15790 Keizan

15790 Keizan (1993 TC) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, jossa se on lähimmillään 1,61 astronomisen yksikön päässä ja etäisimmillään 3,11 astronomisen yksikön päässä Auringosta. Asteroidi on läpimitaltaan noin ja sen pyörähtämisaika akselinsa ympäri on .
Asteroidi on nimetty japanilaisen papin Keizan Zenjin (1268–1325) mukaan, joka rakensi temppeleitä.
Luettelo Washingtonin piirikunnista

Tämä on luettelo Washingtonin osavaltion piirikunnista. Washingtonissa on 39 piirikuntaa.
Kurejoen Kuri

Kurejoen Kuri oli alajärveläinen vuonna 1936 perustettu urheiluseura, jonka toiminta keskittyi Kurejoen kylään. Kurilla oli toimintaa hiihdossa, kenttäurheilussa, painissa, pesäpallossa ja radassa. Seura lakkuatettiin jatkosodan jälkeen vuonna 1944 ja seurasta muodostui Alajärven Ankkureiden kyläosasto.
Historia.
Alajärven Vesan toiminnan hiipuessa 1930-luvun alussa, monen alajärveläisen mielessä oli uusi pitäjän kattava urheiluseura. Yrjö Haaviston poistuttua suojeluskunnan päälikön roolista, Alajärven suojeluskunnan urheilutoiminta keskittyi vain pesäpalloon ja ammuntaan. Oman urheiluseuran perustamisesta keskusteltiin Kurejoella keväällä 1936 ja joukku kurejokelaisia nuoria miehiä päätti kokoontua kauppias Kalle Berggrenin pihaan. Kurejoen Kuri perustettiin tuolloin, mutta virallinen perustava kokous pidettiin vasta 17. kesäkuuta. Kurin toiminta lähti nopeasti käyntiin. Suurin osa pitäjän yleisurheilijoista liittyi Kurin riveihin. Ensimmäisenä vuonna toiminta oli vielä hieman kömpelöä, mutta jo kesällä 1937 Kuri oli tunnettu seura maakunnan yleisurheilu piireissä. Seuran ensimmäisessä vuosikokouksessa hiihto-, rata- ja kenttäurheilu-, paini- ja pesäpallojaostot. Myös erityisesti poikatyöhön keskityttiin. Kuri ryhtyi oman kentän rakentamiseen jo vuonna 1937. Paikka kentälle löydettiin Juutin puolelta jokea. Kentän suunnitteli Hugo Lahtinen. Kentällä oli 250 metriä juoksurataa ja heitto- ja hyppypaikat. Kentän vihkijäiskisat pidettiin jo ennenkuin kenttä oli kokonaan valmiina 25. syyskuuta 1938. Nopeasti Kurejoen Kurista tuli yleisurheilun puolella yksi piirin vahvimpia seuroja ja jo toisena toimintavuotena Kuri oli kymmenen parhaan urheiluseuran joukossa.
Vaikka Kurejoen Kurilla menestys olikin hyvää yleisurheilussa ja suurin osa pitäjän urheilijoista edusti seuraa, sai silti seura kritiikkiä nimestään. Alajärvellä pidettiin seuran nimeä huonona, sillä se ei edustanut koko pitäjää. Kurin puheenjohtaja Toivo Juuti vastasi Järviseudussa huoliin:
 Vuonna 1939 Kurin toimintaa laajennettiin pitäjän kaikkiin kyliin, joka näkyi kylien poikatyöntekijöiden valinnassa tuona vuonna.
Vuonna 1939 Kurejoen Kurin toiminta oli päässyt vauhtiin ennen Talvisotaa. Seuran urheilijat tavoittelivat piirin ja maan kärkituloksia yleisurheilussa. Myös seuran taustalla asiat oli kunnossa, Kenttä oltiin saatu kuntoon ja järjestötyö oli kunnossa. Talvella 1940 ei enää pystytty ylläpitämään minkäänlaista toimintaa sodan takia ja kesäkin oli hiljainen. Seuran toiminta sotien aikana siirtyi suurimmaksi osaa suojeluskunnan alaisuuteen, jossa järjestettiin osastojen ja sotilaspoikien välisiä kisoja. Seuran toiminan viimeinen vilkas vuosi oli 1941 välirauhan aikana. Jatkosodan aikana seuran toiminta hiipui. Alajärven Ankkureiden perustamisen jälkeen Kurejoen Kuri muodostui Ankkureiden Kurejoen kyläosastoksi.
15785 de Villegas

15785 de Villegas (1993 QO3) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 2,97 astronomisen yksikön ja 3,31 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .
375 Ursula

375 Ursula (A893 SB) on hyvin suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 2,81 astronomisen yksikön ja 3,45 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on . Asteroidi on spektrityypiltään C- tai Xc-luokkaa (SMASSII), joka viittaa sen olevan koostumukseltaan rautaa, nikkeliä, kobolttia ja platinaa.
372 Palma

372 Palma (A893 QB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 2,36 astronomisen yksikön ja 3,96 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on . Asteroidi on spektrityypiltään BFC- tai B-luokkaa (SMASSII), joka viittaa sen olevan koostumukseltaan vetyä, typpeä, ammoniakkia ja rautaa.
1019 Strackea

1019 Strackea (A924 ES) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 1,78 astronomisen yksikön ja 2,05 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on . Asteroidi kuuluu Hungaria-ryhmään.
Flora-ryhmä

Flora-ryhmä on asteroidiryhmä, jonka asteroidit ovat päävyöhykkeen asteroideja. Flora-ryhmä on lähellä päävyöhykkeen sisäreunaa ja ne ovat merkittävä lähde Maan lähelle tulevista asteroideista. Flora-ryhmässä ja Vesta-ryhmässä on suurin määrä kilometriluokan asteroideista.
Ryhmän määrittelyn vaikeutena on päällekkäisyydet muiden ryhmien kanssa. Flora-ryhmä on yksi Kiyotsugu Hirayaman tunnistamista asteroidiryhmistä.
Eugène Delporte

Eugène‐Joseph Delporte (17. tammikuuta 1882 Genappe, Brabant, Belgia - 19. lokakuuta 1955 Uccle, Belgia) oli belgialainen tähtitieteilijä. Hän on löytänyt ainakin 66 asteroidia ja oli määrittelemässä tähtimuodostelmia International Astronomical Unionissa. Hän väitteli tohtoriksi matematiikasta ja fysiikasta vuonna 1903, ja toimi Ucclen observatorion johtajana vuoteen 1936.
1220 Crocus

1220 Crocus (1932 CU) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 2,78 astronomisen yksikön ja 3,23 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .
13752 Grantstokes

13752 Grantstokes (1998 SF58) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 1,98 astronomisen yksikön ja 2,89 astronomisen yksikön päässä Auringosta. Asteroidi on läpimitaltaan luultavasti &amp;ndash .
Asteroidi on nimetty Grant H. Stokesin (s. 1959) mukaan.
Julie Rivé-King

Julie Rivé-King (30. lokakuuta 1854 Cincinnati, Ohio – 24. heinäkuuta 1937 Indianapolis, Indiana) oli yhdysvaltalainen pianisti ja säveltäjä.
Rivé-Kingin vanhemmat olivat taidemaalari Leon Rivé ja Pariisin konservatoriossa kouluttautunut pianisti Caroline Staub Rivé, jotka olivat muuttaneet Ranskasta Cincinnatiin vuonna 1854. Rivé-King sai varhaisimman musiikkikasvatuksensa äidiltään. Hän teki ensimmäisen julkisen esiintymisensä 8-vuotiaana yhdessä äitinsä konserteista. Rivé-King aloitti muodollisen musiikkikoulutuksen Henry Andresin johdolla. Myöhemmin hän sai New Yorkissa opetusta William Masonilta ja Sebastian Bach Millsiltä. Rivé-King opiskeli lisäksi vuonna 1872 Leipzigissä Carl Reinecken johdolla ja osallistui lyhyesti Franz Lisztin pitämille oppitunneille. Hänen muita saksalaisia opettajiaan olivat Adolf Blaßmann ja Wilhelm Rischbieter.
Rivé-King teki Euroopan-debyyttinsä vuonna 1874 Leipzigin Euterpe-musiikkiseurassa esittämällä Ludwig van Beethovenin kolmannen pianokonserton ja Lisztin "Unkarilaisen rapsodian" nro 2. Yhdysvaltain-debyyttinsä Rivé-King teki 24. huhtikuuta 1875 New Yorkin filharmonisen seuran kanssa. Tuolloin hän esitti Lisztin ensimmäisen pianokonserton ja Robert Schumannin teoksen "Faschingsschwank aus Wien". Rivé-King konsertoi sittemmin laajalti resitalistina ja orkesterien solistina Yhdysvalloissa ja Kanadassa. Hänen ohjelmistoonsa kuului myös klassismin ajan teoksia sekä yhdysvaltalaisia sävellyksiä. Lisäksi Rivé-King esitti usein omia sävellyksiään. Hän lopetti esiintymisen vuonna 1936.
Rivé-King meni 1870-luvulla naimisiin managerinsa, liikemies Frank H. Kingin (k. 1900) kanssa. Hänellä ei ollut lapsia. Hän opetti Bush Conservatory of Musicissa ja sitä seuranneessa Chicagon konservatoriossa.